# LJUDSKA UNIVERZA SLOVENSKA BISTRICA

razpisuje NAGRADNI NATEČAJ…

… z naslovom Naša prihodnost.

Zaznamoval bo jubilejni, dvajseti Teden vseživljenjskega učenja v Slovenski Bistrici. Ob priliki Evropskega leta za razvoj in jubileju vseživljenjskega učenja v Sloveniji želimo dati možnost in priložnost:

* mladim, da se sliši njihov glas in vizija prihodnosti,
* medijem, lokalni skupnosti in podjetjem, da odkrijejo kreativni potencial lokalnega okolja in
* sodelujočim posameznikom objavo del in privlačno nagrado.

Izhodiščna vprašanja s katerimi želimo spodbuditi razmišljanje o prihodnosti.

* Ali kapital ovira ali spodbuja razvoj?
* Kako bomo mi spreminjali svet?
* Se bodo veliki izumi še dogajali?
* Razvoj - so to nove tehnologije ali odprava lakote?
* Kako bomo v prihodnosti: prali, se prevažali, vzgajali otroke, se ogrevali…….?

Tematska področja

1. ZNANJE IZBOLJŠA ŽIVLJENJE
2. KULTURA NAJDE POT IZ RODA V ROD
3. SOLIDARNOST / SOODVISNOST / SOODGOVORNOST
4. SVETLA PRIHODNOST
5. QUO VADIS POTROŠNIK?
6. PRIHODNOST = ZDRAVA IN ZELENA?
7. SLOVENSKA BISTRICA – KAKOVOSTEN PROSTOR ZA BIVANJE
8. JAMAIS VU / DÉJÀ VU
9. KO BOM VELIK BOM…..
10. SLOVENSKA BISTRICA: statistični podatki za leto 2030

Tematska področja so uglašena na teme TVU-ja 2015, Evropsko leto za razvoj, Evropsko leto svetlobe in prsti, dodali pa smo jim lokalno noto. Verjamemo, da se bodo prebivalci lažje poistovetili s temami, če si jih bodo konkretno predstavljali v lokalnem okolju ali Sloveniji. Absolutno želimo spodbuditi tudi drugačno (Out of the box) razmišljanje o temah, ki ji dostikrat nekritično povzemamo iz medijev, brez lasnega razmišljanja ali preverjanja podatkov.

Vsebina nagradnega natečaja

Udeleženci bodo dela lahko oddali v več kategorijah, najkasneje do konca aprila 2015. Nekatere med njimi so starostno omejene. Predpisana sta obseg in kvaliteta del. V vsaki kategoriji bomo podelili najmanj eno denarno nagrado po presoji komisije. Komisijo, ki bo ocenila dela prispela na natečaj, oblikuje prireditelj. Ob veliki količini prijavljenih del v posamezni kategoriji lahko prireditelj oblikuje dodatne komisije.

Predloženi izdelek mora biti pripravljen izključno za ta natečaj, oziroma pred tem ne sme biti javno objavljen.

Avtorji ohranijo vse moralne avtorske pravice. Vsi avtorji morajo prijavi/oddaji izdelka priložiti:

* izjavo, da je izdelek njihovo lastno, avtorsko delo,
* izjavo o tem, da izdelek še ni bil javno predstavljen ter
* izjavo, da dovoljujejo javno objavo.

V primeru skupnega izdelka več avtorjev, priložijo izjave vsi avtorji. V primeru, da je avtor mladoleten, izjavo o avtorstvu in dovoljenje za javno objavo podpišejo tudi starši oziroma skrbniki.

V primeru izplačila denarne nagrade morajo priložiti tudi davčno številko.

Ob prvi in vseh nadaljnjih javnih objavah je prireditelj natečaja dolžan objaviti imena avtorjev. Dela ostanejo v lasti prireditelja natečaja.

Pridobljene osebne podatke bo organizator nagradnega natečaja skrbno varoval in uporabljal v skladu z zakonom ter samo za namen, za katerega so bili pridobljeni in jih ne bo posredoval tretjim osebam.

Udeleženci natečaja morajo prijavi/oddaji izdelka priložiti potrdilo o prijavi na nagradni natečaj.

Kategorije

#### spis

Kategorija je namenjena otrokom do 15. leta starosti. Izdelek je lahko oddan v rokopisu, natisnjen ali v elektronski obliki. Obseg naj ne bo daljši od 4 A4 strani rokopisa oziroma 1500 tiskanih znakov brez presledkov. V primeru, da bodo dela posredovale šole oziroma mentorji, prosimo, da že ob prijavi priložijo soglasje staršev ali skrbnikov za objavo.

#### esej

Kategorija je namenjena vsem, starejšim od 15 let. Od avtorjev pričakujemo, da bodo izrazili lastno kritično mnenje o izbrani temi. Zaželeno je, da se pri pisanju uporabi struktura pripovedovalnega, mnenjskega in primerjalnega eseja, obseg pa naj ne bo daljši od 2500 znakov. Oddani so lahko v rokopisu, tiskani obliki ali na elektronskem mediju. V primeru, da bodo dela posredovale šole oziroma mentorji, prosimo, da že ob prijavi priložijo soglasje staršev ali skrbnikov za objavo.

#### video

Video izdelek naj ne bo daljši od 5 minut, oddan pa mora biti na elektronskem mediju. Morebitni dokumentarni posnetki ne smejo kršiti avtorskih pravic nastopajočih ali Zakona o varstvu osebnih podatkov, lahko pa so prijavi priložene izjave nastopajočih, da se z javno objavo strinjajo.

#### fotografija

Izdelek je lahko klasična ali digitalna fotografija (največ 5 fotografij v seriji). Klasična fotografija naj bo formata 13x18, 30x40 ali 30x45. Digitalne fotografije naj bodo predložene v formatu JPG ali JPEG v resoluciji najmanj 2048 pik (po daljši stranici). Isti avtor lahko odda več serij fotografij.

#### slika ali karikatura

Tehnika, kakor tudi material nista omejena, velikost izdelkov pa naj ne bo manjša od 15x15 cm in večja od B1 (70x100 cm).

#### strip

Izdelki naj ne bodo manjši od A4 formata (največ 4 strani), največji dovoljeni format je B1 (70x100 cm). Tehnika izdelave ni predpisana. Izdelek je lahko oddan v izvirni verziji (ročno narisan) ali v elektronski obliki.

#### imam vizijo prihodnosti

V to kategorijo se lahko uvrstijo tista dela, ki jih ni mogoče razporediti v že navedene kategorije. To so na primer instalacije, javni nastopi, govori in podobno. Od prijavitelja se pričakuje, da ob prijavi opiše svojo idejo, predviden čas, termin in način izvedbe. Organizator bo prijavitelju s povratno informacijo sporočil, kako bo komisija lahko ocenila prijavljeno idejo.

Časovnica natečaja

februar 2015: objava razpisa in pravil sodelovanja

marec in april 2015: obdobje ustvarjanja

maj 2015:

* TVU 2015
  + Zaključek razpisa in objava rezultatov
  + javni dogodki za promocijo rezultatov natečaja (razstave, javne objave, podelitev nagrad)
  + spremljevalni dogodki (delavnice, okrogle mize, predavanja, predstavitve, izobraževanja)

Zaključni dogodek nagradnega natečaja: Slovesna podelitev nagrad in zaključek projekta.

Komisija

Sestava komisije je v pristojnosti organizatorja dogodka, to je Ljudske univerze Slovenska Bistrica. Sestavljajo jo predstavniki zaposlenih v zavodu, ugledni Bistričani ter morebitni pokrovitelji in sponzorji dogodka. Število članov komisije ni vnaprej določeno. Komisija odloča o številu nagrad podeljenih v posamezni kategoriji in višini denarne nagrade, ter imenuje dodatne komisije v primeru večjega števila prijavljenih del v posameznih kategorijah.

Komisija bo o odločitvah in izboru obvestila izbrane avtorje po e-pošti, po klasični pošti in širšo javnost v medijih, na FB strani in na spletni strani [www.lu-sb.si](http://www.lu-sb.si) .

Odločitve komisije so dokončne, pritožba ni mogoča.

Pokrovitelji natečaja

Nagrade

V posamezni kategoriji bo podeljena najmanj ena denarna nagrada. Avtorji najboljših del bodo prejeli tudi nagrade organizatorja in sponzorjev v materialni obliki. Vsi udeleženci bodo prejeli kartico znanja Ljudske univerze Slovenska Bistrica. Povabljeni bodo na dogodke in prireditve v okviru TVU, povezane z vsebino nagradnega natečaja. Najboljša dela, po izboru komisije bodo javno objavljena.

Informacije

Razpisna dokumentacija je dosegljiva na spletni strani Ljudske univerze Slovenska Bistrica [www.lu-sb.si](http://www.lu-sb.si).

Odgovorna oseba organizatorja: mag. Brigita Kruder

Vodja projekta: Darja Kušar

Kontakt za morebitna vprašanja in informacije: [info@lu-sb.si](mailto:info@lu-sb.si), 041 682 596

Pravila sodelovanja v nagradnem natečaju pričnejo veljati z javno objavo/ dne 1. marca 2015.

Nagradni natečaj poteka od 1. 3. 2015 do 30. 4. 2015.

**OBRAZEC ZA PRIJAVO NA NAGRADNI NATEČAJ**

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontakt (telefon/e-mail): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| KATEGORIJA AVTORSKEGA DELA:  NASLOV DELA:  *Interpretacijo dela priložite na dodatnem listu!* |

*S podpisom se strinjam s prenosom vseh materialnih avtorskih pravic skladno z 22. členom Zakona o avtorskih in sorodnih pravicah (ZASP, Ur. L. RS,. Št. 16/2007, 68/2008) Ljudski univerzi Slovenska Bistrica, brez časovne in teritorialne omejitve, za uporabo v tiskani in elektronski obliki. Prenos je ekskluziven. Navedene materialne avtorske pravice bo avtor prenesel na naročnika neomejeno in jih lahko naročnik izvaja brez soglasja avtorja. Avtor ohrani moralne avtorske pravice na svojem delu.*

|  |  |  |
| --- | --- | --- |
| Kraj in datum: | Podpis avtorja: | Podpis starša oz. skrbnika v primeru, da avtor še ni polnoleten: |

**IZJAVA**

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* izjavljam, da je izdelek moje lastno, avtorsko delo,
* izjavljam, da izdelek še ni bil javno predstavljen ter
* izjavljam, da dovoljujem javno objavo.

*\*Udeleženec jamči, da je prijavljen izdelek z vsemi pripadajočimi vsebinami v celoti njegovo lastno avtorsko delo, da ne krši nobenih avtorskih, izvajalskih in/ali katerihkoli drugih pravic tretjih oseb ter da nihče v razmerju do organizatorja, v zvezi s katerokoli pravico, ki jo je organizator pridobil, ne bo uveljavlja nobenih denarnih in /ali katerihkoli drugih zahtevkov.*

*\*Udeleženec jamči, da prijavljeni izdelek, z vsemi pripadajočimi vsebinami v celoti ali v posameznih delih, še ni bil javno predstavljen.*

*\*Udeleženec jamči, da morebitne osebe,omenjene ali prikazane v vsebinah, soglašajo z objavo svojega imena in priimka oziroma drugih znakov, ki nakazuje nanje, kot tudi morebitne podobe na fotografijah oziroma drugih vsebinah.*

*\*Udeleženec jamči, da je za morebitno objavo fotografije mladoletnih oseb pridobil soglasje staršev ali zakonitih zastopnikov.*

*\*Udeleženec soglaša, da sme organizator njegov izdelek in vse pripadajoče vsebine objaviti na svojih spletnih mestih in drugih mestih objave natečaja. Udeleženec se odpoveduje kakršnimkoli zahtevkom v zvezi s tem, vključno avtorskemu honorarju.*

|  |  |  |
| --- | --- | --- |
| Kraj in datum: | Podpis avtorja: | Podpis starša oz. skrbnika v primeru, da avtor še ni polnoleten: |

**POTRDILO O PRIJAVI NA NAGRADNI NATEČAJ**

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontakt (telefon/e-mail): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| KATEGORIJA AVTORSKEGA DELA:  NASLOV DELA: |

|  |  |  |
| --- | --- | --- |
| Kraj in datum prijave/oddaje: | Podpis avtorja: | Podpis prevzemnika pri organizatorju natečaja: |

*Izpolnjen obrazec se fotokopira.*

*Kopija se pri osebni predaji izdelka vroči, pri poštni predaji pa pošlje po pošti.*